สถานีเพลินจิต

สถานีเพลินจิต ( อังกฤษ:  Phloen Chit Station, รหัส E2 ) เป็นสถานีรถไฟลอยฟ้า ในเส้นทาง รถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท  ยกระดับเหนือ ถนนเพลินจิต  กรุงเทพมหานคร บริเวณ สี่แยกเพลินจิต

ที่ตั้ง
ด้านทิศตะวันออกของ สี่แยกเพลินจิต (จุดบรรจบถนนเพลินจิต และ ถนนวิทยุ) ใกล้จุดตัด ทางพิเศษเฉลิมมหานคร (ทางลงทางด่วนเพลินจิต) ซึ่งเป็นจุดเริ่มต้นของ ถนนสุขุมวิท ในพื้นที่แขวงลุมพินี  เขตปทุมวัน  กรุงเทพมหานคร

รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา โดยการออกแบบสถานีเพลินจิต มีข้อแตกต่างจากสถานีอื่นๆ คือ ทางขึ้นไปยังตัวสถานีนั้น จะลอดอยู่ใต้ชั้นขายบัตรโดยสาร ซึ่งจะต้องเดินขึ้นไปบริเวณกลางสถานีอีกชั้น ถึงจะถึงชั้นขายบัตรโดยสาร

ทางเข้า-ออก
จุดรวมพลอยู่ที่ทางออก 3 หน้าบริษัท บางกอก แทรเวล คลับ จำกัด
 * 1 ถนนวิทยุ หน้าอาคารเวฟเพลส
 * 2 ธนาคารกรุงเทพ สาขาเพลินจิต, ป้ายรถประจำทางไปราชประสงค์
 * 3 ป้ายรถประจำทางไปอโศก, ซอยนายเลิศ, รพ.บำรุงราษฎร์ (บันไดเลื่อน)
 * 4 ซอยร่วมฤดี, อาคารคิวเฮาส์, เพลินจิตเซ็นเตอร์ (บันไดเลื่อน)
 * 5 อาคารเวฟเพลส (สะพานเชื่อมต่อ), ป้ายรถประจำทางไปราชประสงค์, ธนาคารกรุงศรีอยุธยา สำนักเพลินจิต, สถานทูตเนเธอร์แลนด์ (ทางเดินยกระดับไปยังสี่แยกเพลินจิต)

สถานที่สำคัญใกล้เคียง

 * สถานเอกอัครราชทูตเนเธอร์แลนด์ประจำประเทศไทย
 * สถานเอกอัครราชทูตเวียดนามประจำประเทศไทย
 * สถานเอกอัครราชทูตฮังการีประจำประเทศไทย
 * สถานเอกอัครราชทูตสาธารณรัฐเช็กประจำประเทศไทย
 * สถานเอกอัครราชทูตสาธารณรัฐโปแลนด์ประจำประเทศไทย
 * คณะผู้แทนสหภาพยุโรปประจำประเทศไทย
 * สถานเอกอัครราชทูตสหรัฐอเมริกาประจำประเทศไทย
 * สถานเอกอัครราชทูตสหราชอาณาจักรประจำประเทศไทย
 * สถานเอกอัครราชทูตสวิตเซอร์แลนด์ประจำประเทศไทย
 * โรงเรียนนานาชาติ อาร์ซี และศูนย์การเรียนรู้ร่วมฤดี
 * โรงพยาบาลบำรุงราษฎร์
 * ธนาคารกรุงศรีอยุธยา สำนักงานใหญ่
 * อาคารมหาทุน พลาซ่า
 * อาคารเวฟเพลส และ โฮมโปรพลัส
 * อาคารคิวเฮาส์
 * อาคารจีพีเอฟ วิทยุ
 * ออล ซีซันส์ เพลส
 * เพลินจิตเซ็นเตอร์
 * อาคารวีรสุ
 * เซ็นทรัล แอมบาสซี่
 * โรงแรมเซ็นเตอร์พอยต์ ถนนวิทยุ
 * โรงแรมพลาซา แอทธินี กรุงเทพฯ รอยัล เมอริเดียน
 * โรงแรมคอนราด กรุงเทพฯ (ออล ซีซันส์ เพลส)
 * โรงแรมชาโต เดอ บางกอก เซอวิส อพาร์ทเมนท์
 * โรงแรมฮอลิเดย์แมนชั่น
 * โรงแรมสวิสโซเทล นายเลิศ ปาร์ก เชิงสะพานวิทยุ
 * โรงแรมเจดับบลิว แมริออท กรุงเทพฯ